
Republika Hrvatska
Općinski sud u Rijeci
   Prekršajni odjel

Poslovni broj	Pp P-71/2020-16


R E P U B L I K A  H R V A T S K A

R J E Š E NJ E
                           
Općinski sud u Rijeci, po sucu Višnji Radović Maričić, na prijedlog više sudske savjetnice Bernarde Pešut u prekršajnom postupku protiv okrivljenika Tina Palčevskog, zbog djela prekršaja iz  članka 43.stavak 3. uz primjenu članka 293. stavak 1. i članka 176.stavak 5.  Zakona o sigurnosti prometa na cestama,  pokrenutom   Obaveznim prekršajnim  nalogom  postaje Prometne policije Rijeka br: 511-09-34/05-4-790-1/2019 od 07.11.2019. odlučujući o zahtjevu za naknadu troškova prekršajnog postupka, 22.kolovoza 2025.,

r i j e š i o  j e

Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17, 118/18,85/22,114/22 dalje: PZ) imaju se na teret proračunskih sredstava isplatiti troškovi prekršajnog postupka na ime nagrade i nužnih izdataka branitelja okrivljenika Tina Palčevskog, odvjetnika Nikole Sabljara, odvjetnika iz Rijeke, u ukupnom iznosu od 687,50 eur (slovima: šesto osamdeset sedam eura pedeset centi) uplatom na račun odvjetnika Nikole Sabljara, iz Rijeke Agatićeva 6/I, 51000 Rijeka OIB:87656316758, IBAN: HR 2423600001101509143, koji se vodi kod Zagrebačke banke d.d. Zagreb, Poslovnica Rijeka.
 


Obrazloženje

1. Presudom od 23. siječnja 2023., pravomoćnom 24. veljače 2023., odbijena je optužba protiv okrivljenika Tina Palčevskog temeljem članka 181. stavak 1.  točka 5. Prekršajnog zakona da bi počino optuženi prekršaj,  te je primjenom odredbe članka 140. stavka  2. Prekršajnog zakona odlučeno da troškovi prekršajnog postupka padaju na teret proračunskih sredstava.
2. Okrivljenik je putem branitelja pravovremeno podnio zahtjev za naknadu troškova prekršajnog postupka u ukupnom iznosu od 248,75 eura.
2.1. Zahtjev je  osnovan te je isti uvećan za trošak sastava žalbe.
3.Na radnje branitelja okrivljenika u ovom predmetu primjenjuje se Tarifa o nagradama i naknadi troškova za rad odvjetnika (NN br. 142/12, 103/14, 118/14, 107/15, 37/22, 126/22,138/2023 dalje: Tarifa) sukladno odredbi Tbr. 48. Tarife koja 

određuje da kada sud ili drugo tijelo odlučuje o nagradi troškova zastupanja na teret protivne strane, primjenjuje tarifu i vrijednost boda koja je na snazi u vrijeme donošenja odluke o trošku postupka.
4.  Na temelju Tbr.5/3 u svezi Tbr. 7 Tarife priznaje se nagrada u visini od 100 bodova za sastav prigovora od 10.prosinca 2019. što uz vrijednost boda od 2,00 eura, ukupno iznosi 200,00 eura. 
5. Na temelju Tbr. 1/6 Tarife priznaje se nagrada u visini od 25 bodova za sastav podneska od 9.veljače 2023. što uz vrijednost boda od 2,00 eura, ukupno iznosi 50,00 eura. 
6. Na temelju Tbr. 5/1 Tarife priznaje se nagrada u visini od 150 bodova za sastav žalbe od 14.prosinca 2023. što uz vrijednost boda od 2,00 eura, ukupno iznosi 300,00 eura. 
7.  Slijedom iznijetoga, priznaju se troškovi prekršajnog postupka u ukupnom iznosu od 550,00 eura na koji iznos je primjenom tbr. 42. citirane tarife obračunat porez na dodanu vrijednost. 

Rijeka, 22.kolovoza 2025.

Viša sudska savjetnica							Sudac
[bookmark: _GoBack]Bernarda Pešut, v.r.					Višnja Radović Maričić, v.r.


UPUTA O PRAVU NA PRAVNI LIJEK
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.


DNA:
- okrivljeniku
- branitelju okrivljenika 
- po pravomoćnosti:
	- računovodstvo uz troškovnik i račun;

